24. ΒΑΣΙΛΙΚΟΝ ΔΙΑΤΑΓΜΑ της 7/20 Οκτ. 1958 Περί της διαδικασίας βεβαιώσεως και εισπράξεως του ειδικού φόρου καταναλώσεως Ν.Δ. 3829/1958 επί των εν τη ημεδαπή παραγομένων ή διασκευαζομένων ειδών. Έχοντες υπ’ όψει τας διατάξεις: α)της παρ. 3 του άρθρ. 1 του Ν.Δ. 3829/1958 «περί φορολογικών μέτρων αποσκοπούντων εις τον περιορισμόν της καταναλώσεως ειδών τινων πολυτελείας» και β)της παρ. 3 του άρθρ. 1 του Ν.Δ. 632/1948 «περί επιβολής προσαυξήσεως λόγω εκπροθέσμου, ελλιπούς δηλώσεως ή παραλείψεως υποβολής φορολογικής δηλώσεως», προτάσει του Ημετέρου Υπουργού των Οικονομικών και μετά γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1-1.Δια την βεβαίωσιν και είσπραξιν του κατά το άρθρ. 1 του Ν.Δ. 3829/1958 επιβαλλομένου ειδικού φόρου καταναλώσεως επί των εν τη ημεδαπή παραγομένων ή διασκευαζομένων ειδών των διαλαμβανομένων εις τον εν παρ. 4 του άρθρου τούτου πίνακα, εφαρμόζεται η υπό των εκάστοτε ισχυουσών διατάξεων προβλεπομένη διαδιακασία βεβαιώσεως και εισπράξεως του κατά τον Α.Ν. 660/1937 επιβαλλομένου φόρου κύκλου εργασιών. 2.Οι υπόχρεοι εις καταβολήν του ειδικού φόρου καταναλώσεως επί των εν τη ημεδαπή παραγομένων ή διασκευαζομένων ειδών οφείλουσι να επιδίδωσιν εντός εκάστου μηνός δήλωσιν των ακαθαρίστων εσόδων των κτηθέντων κατά τον αμέσως προηγούμενον μήνα εκ πωλήσεως και εν γένει διαθέσεως τοιούτων ειδών. Δια τα ακαθάριστα έσοδα από 22 Αυγ. 1958 μέχρι τέλους ιδίου μηνός η δήλωσις επιδοθήσεται εντός του μηνός Οκτ. 1958. Η δήλωσις επιδίδεται εις τον Οικον. Έφορον της περιφερείας της έδρας της επιχειρήσεως του υποχρέου, είναι δε απαράδεκτος εάν δεν καταβληθή το σύνολον του επί των δηλουμένων εσόδων αναλογούντος φόρου. (Αντί για τις σελ. 357(δ)-358,06(β) Σελ. 357(ε) Τεύχος Ζ11-Σελ. 107 Φορολογία ειδών πολυτελείας 28.Ζ.β.24 Άρθρ.2.-Δια την επαλήθευσιν των επιδοθεισών δηλώσεων και τον έλεγχον προς εξακρίβωσιν των παραλειπόντων ταύτην φορολογουμένων ή ελλιπώς δηλούντων, την σύνταξιν των φορολογικών καταλόγων και την κοινοποίησιν αποσπασμάτων αυτών, την άσκησιν και εκδίκασιν των τακτικών και εκτάκτων ενδίκων μέσων, την επιβολήν και καταλογισμόν προσαυξήσεων και πάσης φύσεως κυρώσεων, τας αποζημιώσεις των Επιτροπών, τα δικαιώματα επιδόσεως, την παραγραφήν του δικαιώματος του Δημοσίου προς επιβολήν του φόρου, εφαρμόζονται αι ισχύουσαι εκάστοτε περί της φορολογίας κύκλου εργασιών διατάξεις. 